Team Trees

Team Trees (או TeamTrees#, תרגום חופשי: קבוצת עצים) היא פרויקט התרמה שיתופי משנת 2019 שמטרתו לנטוע 20 מיליון עצים עד שנת 2020. הפרויקט הוקם על ידי היוטיוברים האמריקאים MrBeast ומארק רובר, ונתמך בעיקר על ידי יוטיוברים.<ref name="CNN October 31, 2019"></ref> כל התרומות יעברו ל-Arbor Day Foundation, ארגון נטיעת עצים שמתחייב לנטוע עץ אחד על כל דולר אמריקאי שנתרם.<ref name="theverge1"></ref> נטיעת העצים מתוכננת להתחיל מינואר 2020 ולהסתיים "לא מאוחר מדצמבר 2022".<ref name="theverge1" /><ref name="insider"></ref> מעריכים כי 20 מיליון עצים יכסו שטח של 180 קילומטר רבוע.<ref name="wired"></ref>

נכון ל-26 בדצמבר 2019, המיזם צבר מעל ל-20.6 מיליון דולרים אמריקנים (כ-71.5 מיליון שקלים חדשים), ובכך השיג את מטרתו, לנטוע 20 מיליון עצים.<ref name="12/26"></ref> נכון ל-25 במאי 2024, הפרויקט צבר מעל ל-24.7 מיליון דולרים אמריקאים.<ref></ref>

== רקע ==
הפרויקט התחיל ב-24 במאי 2019, כאשר מעריץ הציע בפוסט שהעלה לאתר רדיט ל-MrBeast שינטע 20 מיליון עצים כדי לציין את הגעתו ל-20 מיליון רשומים בערוץ היוטיוב שלו.<ref name="redditpost"></ref> הרעיון התפרסם ביוטיוב, רדיט, וטוויטר בעיקר בתור מימס אינטרנטיים. היוטיובר, מהנדס וממציא, מארק רובר, פנה ל-MrBeast ישירות כדי להקים את המיזם. ב-25 באוקטובר 2019, MrBeast העלה סרטון שהסביר על מיזם ההתרמה, סרטון זה הגיע למקום הראשון בעמוד הטרנדים של יוטיוב.

יוטיוברים כמו רט ולינק,<ref name="theverge1" /> Linus tech tips,<ref></ref> פיליפ דה-פרנקו, מרשמלו,<ref name="theverge1" /> איי ג'סטין, מָרקֵס בראונלי, הסלואומו גאיז, נינג'ה,<ref name="theverge1" /> סימון גיארץ, ג'קספטיקאיי, סמארטר אברי דיי, פיודיפאי,<ref name="businsider"></ref><ref name="tweet_pewdiepie"></ref> סימפלי ניילוג'יקל, The Try Guys, אלן בקר,<ref name="businsider2"></ref><ref name="alanbeckertweet"></ref> וג'פרי סטאר הצטרפו לתנועה למען הקמפיין עזרו בקידומו. יזמים רבים כמו אילון מאסק, טוביאס לוטקה, סוזן ווצ'יצקי, וג'ק דורסי תרמו סכומים משמעותיים לקמפיין.

העצים ננטעו ב"שלל יערות בשטחים ציבוריים ופרטיים אשר נמצאים באזורים עם צורך גדול בעצים" החל מינואר 2020. המטרה היא שכולם יהיו נטועים "לא מאוחר יותר מדצמבר 2022".<ref name="theverge1" /><ref name="insider" />

== תגובות ==
יוטיוברים רבים יצרו תוכן כדי להדגיש ולחזק את הטרנד המתגבר של Team Trees.<ref name="insider" /> אף על פי שקרן יום החורשה יצרה קשר רק עם כמה מאות יוצרים, 'Team Trees' עכשיו מופיעה ביותר מ-8,000 סרטונים של יותר מ-400 יוצרים עולמיים<ref name="Tubular Insights"></ref>. ברחבי אינסטגרם וטוויטר יותר מ-556,000 פוסטים המזכירים את Team Trees צברו יותר מ-4.6 מיליארד צפיות. יוצרים יכלו לתת השראה למעריציהם להפוך להיות תורמים ותומכים של 'Team Trees' בעזרת מערכות היחסים שלהם עם מעריציהם.

בנוסף לאושיות רשת, סכומים גדולים נתרמו על ידי תאגידי ענק כמו ורייזון,<ref name="verizongreenteam"></ref> EA,<ref name="plantsvszombiestweet"></ref> שופיפיי (המנכ"ל ומנהל טכנולוגיות ראשי מארק בניוף) וטסלה<ref name="elonmuskindependent"></ref> (אילון מאסק).

ערוץ דיסקאברי הפיק סרט תיעודי על המיזם בשם "TeamTrees#", סרט זה הוקרן לראשונה ב-3 בדצמבר 2019, בצירוף תרומה של 100,200 דולרים אמריקנים יום לאחר מכן.<ref name="businsiderdiscovery"></ref>

== התורמים הגדולים ביותר ==
* מנכ"ל שופיפיי, טוביאס לוטקה, תרם 1,000,001 עצים כדי "להביס" את אילון מאסק שתרם עץ אחד פחות.
* מנכ"ל טסלה ו-SpaceX, אילון מאסק, תרם מיליון עצים. בתור משתמש טוויטר פעיל הוא שינה את תמונת הפרופיל שלו לזו של עץ ואת שם המשתמש שלו ל"טרילון" (Treelon), משחק מילים של tree (עץ) ו-Elon (שמו, אילון).
* מנכ"ל SalesForce, מארק בניוף, תרם 900,000 עצים וכתב "Inspired by Treelon" (קיבלתי השראה מטרילון).
*ב-3 בדצמבר 2019, צמחים נגד זומבים תרמו 500,000 עצים.
*סקוט צ'אקון, סגן נשיא מחלקת מחקר ופיתוח בגיטהאב תרם 250,001 עצים.
*מנכ"ל טוויטר לשעבר, ג'ק דורסי, תרם 150,000 עצים ב-29 באוקטובר. הוא תרם 200,000 עצים נוספים יומיים אחר כך, מה שהופך את המספר הסופי ל-350,000 עצים.
*"ELF Development" תרמו 250,000 עצים.
*MrBeast, היוטיובר שהתחיל את הפרויקט, תרם 100,000 עצים והציב אתגר לאנשים אחרים לעקוף אותו. מאוחר יותר הוא תרם עוד 100,002 עצים, ובכך סיכם את המספר הסופי של 200,002 עצים.
*מנכ"לית יוטיוב, סוזן ווצ'יצקי, תרמה 200,000 עצים.
*Sneaker Trees תרמו 100,300 עצים וכתבו "A foundation with sole", משחק מילים על 'sole' - סוליית נעל ו'soul' - נשמה.
*ערוץ דיסקברי תרם 100,200 עצים לכבוד יציאת הסרט התיעודי על 'TeamTrees'.
*מנהל הטכנולוגיות הראשי של שופיפיי, , תרם 100,100 עצים.
*Bitcasino.io תרמו 101,010 עצים וכתבו "Lets keep the world fun, fast & fair" (בואו נשמור על העולם כיף, מהיר והוגן)
*אלן ווקר הגיב לאתגרו של MrBeast על ידי תרומה של 100,001 עצים.
*חברת התקשורת האמריקנית ורייזון תרמה 100,000 עצים בעזרת ה"יחידה הירוקה" שלה.
*תורם אנונימי בשם RAK תרם 100,000 עצים.

== ראו גם ==

* Team Seas

== קישורים חיצוניים ==

* 

==הערות שוליים==

קטגוריה:אקטיביזם מקוון
קטגוריה:יערנות
קטגוריה:סוציולוגיה של הנתינה